Роман Васильевич Скляр

**Роман Васильевич Скляр** (8 мамыр 1971 жыл, Павлодар) — қазақстандық мемлекеттік қайраткер, заңгер, экономист, 2022 жылдан бері Қазақстан премьер-министрінің бірінші орынбасары. 2024 жылғы 5–6 ақпан күндері Қазақстан премьер-министрінің міндетін атқарды.

Бұрын Премьер-министр орынбасары (2019–2022), Инвестициялар және даму министрі (2019) және басқа да лауазымдар иесі болған. Құрмет, Парасат ордендерімен, «Астанаға 10 жыл», «ҚР тәуелсіздігіне 20 жыл» медальдерімен марапатталған.

## Өмірбаяны
Роман Скляр 1971 жылғы 8 мамырда Павлодар қаласында туған. Украин.
Экономист мамандығы бойынша қазіргі Мәскеу бизнес институтының «қаржы және несие» факультетін (1999) және заң ғылымдарының бакалавры мамандығы бойынша Қазақ құқықтану және халықаралық қатынастар институтын (2005) бітірген. 

* 1989 жылғы қаңтардан ақпанына дейін — «Екібастұз-көміравтоматика» монтаждық жөндеу басқармасының монтажшы слесарі. 
* 1989 жылғы тамыздан — «Қазөнеркәсіптехмонтаж» өндірістік-монтаждық басқармасы Екібастұз кесу құрылыстары басқармасының монтажшысы. 
* 1990 жылғы қаңтардан — «Вахинвест» біріккен кеңес-батысгерман кәсіпорынының қауіпсіздік техникасы инженері (Павлодар қаласы). 
* 1990 жылғы қазаннан — «Аңсат-Павлодар» ЖШС коммерциялық бөлімінің бастығы, директордың орынбасары, бас директоры. 
* 1999 жылдан — «Тыныс» ЖШС директоры (Павлодар қаласы). 
* 2002 жылдан — ҚР қаржы министрлігінің Жағдайсыз қарызгерлермен жүмыс комитетінің Павлодар облысы бойынша басқармасы бөлімінің бастығы. 
* 2003 жылғы маусымнан — Павлодар қаласы Коммуналдық меншік басқармасы бастығының орынбасары; Павлодар қаласы Мемлекеттік сатып алулар басқармасының бастығы. 
* 2005 жылғы қаңтардан — Павлодар облысы әкімінің бас инспекторы. 
* 2005 жылғы сәуірден — Павлодар қаласы әкімі аппаратының жетекшісі. 
* 2006 жылғы сәуірден — Павлодар әкімінің орынбасары.
* 2006 жылғы желтоқсаннан — Астана қаласы әкімі аппаратының инфрақұрылымды дамыту бөлімінің меңгерушісі. 
* 2007 жылдан — Астана қаласы Энергетика және коммуналдық шаруашылық департаментінің директоры. 
* 2008 жылдан — Павлодар облысы әкімінің орынбасары. 
* 2010 жылдан — Павлодар облысы әкімінің бірінші орынбасары. 
* 2011 жылдан — көлiк және коммуникациялар вице-министрі;
* 2016 жылдан — Қазақстан Республикасы Парламент Мәжілісінің депутаты;
* 2016 жылдан — ұлттық экономика вице-министрі;
* 2016 жылдан — инвестициялар және даму вице-министрі;
* 2019 жылғы 25 ақпаннан — индустрия және инфрақұрылымдық даму министрі;
* 2019 жылғы 18 қыркүйектен — Қазақстан Республикасы Премьер-Министрінің орынбасары;
* 2022 жылғы 11 қаңтардан — Қазақстан Республикасы Премьер-Министрінің бірінші орынбасары.

2024 жылғы 5 ақпанда болған Смайылов үкіметінің отставкасынан кейін Скляр Қазақстан премьер-министрі міндетін атқарушысы болды.

## Марапаттары
### Қазақстандық марапаттары
* Құрмет ордені (2010);
* Парасат ордені;
* Астанаға 10 жыл медалі;
* Қазақстан Республикасының тәуелсіздігіне 20 жыл медалі

### Халықаралық марапаттары
* «Қазақстан халқы ассамблеясының қоғамдық «Бірлік» алтын медалі»;
* «Еуразиялық Экономикалық Одақтың дамуына қосқан үлесі үшін» медалі (2019)

## Жеке өмірі
Скляр 1971 жылы туған Елена Петровна Мельникке үйленген, бір ұлы бар: Андрей Романович Скляр (1993 жылы туған).

Інісі Василий Скляр 1983 жылы туған, полиция генерал-майоры. 2022 жылдан бастап — Павлодар облыстық полиция департаментінің бастығы.

Роман Скляр орыс және қазақ тілдерінде еркін сөйлейді. Ағылшын мен қытай тілдерін оқи алады.

## Дереккөздер

Санат:Қазақстан Парламенті Мәжiлiсінің VI шақырылымының депутаттары
Санат:Аманат партиясының мүшелері
Санат:Қазақстан индустрия министрлері